NaiveNeuron/SloPal huggingface dataset:
Hrnčiar, Andrej, podpredseda NR SR (2019-09-20):
Nasleduje prvé čítanie o návrhu poslancov Petry Krištúfkovej a Borisa Kollára na vydanie zákona, ktorým sa... (Reakcia z pléna.) Nie, máme zlúčenú rozpravu, najprv sa uvedú oba zákony, potom vystúpi spravodajkyňa, ja som to povedal na začiatku. ... na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov. Návrh zákona má parlamentnú tlač 1464, návrh na jeho pridelenie na prerokovanie výborom je v rozhodnutiach č. 1552, 1593 a 1663. Dávam slovo poslankyni Petre Krištúfkovej, aby návrh zákona uviedla. (Rokovanie o návrhu poslancov Národnej rady Slovenskej republiky Petry Krištúfkovej a Borisa Kollára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 1464.)
Glváč, Martin, podpredseda NR SR (2016-06-17):
Ďakujem. Chce sa vyjadriť k rozprave spravodajca? Nech sa páči, pán poslanec.
Zmajkovičová, Renáta, podpredsedníčka NR SR (2013-02-05):
Ďakujem, pani poslankyňa. Otváram rozpravu. Do rozpravy som nedostala žiadnu písomnú prihlášku. V tejto chvíli sa pýtam, či sa chce niekto prihlásiť do rozpravy ústne? Nie je tomu tak, ukončujem možnosť prihlásiť sa do rozpravy ústne a vyhlasujem rozpravu za skončenú. Prerušujem prerokovanie o tomto bode programu a pristupujeme k druhému čítaniu o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 293, spoločná správa výborov má tlač 293a. Opäť dávam slovo pani ministerke, aby vládny návrh zákona odôvodnila. (Rokovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 293.)
Grendel, Gábor, podpredseda NR SR (2022-02-08):
Jedna faktická poznámka, resp. pán poslanec Blcháč, tiež? Nie. Takže pán poslanec Eduard Kočiš, nech sa páči.
Glváč, Martin, podpredseda NR SR (2019-09-19):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Glendovi. Nech sa páči.
V. Veteška, podpredseda NR SR: (2004-10-21):
Prerušujem rokovanie o tomto bode programu a zároveň prerušujem aj rokovanie schôdze Národnej rady pre dnešný deň. Budeme pokračovať zajtra ráno o 9.00 hodine. Ďakujem a dobrú noc prajem. (Prerušenie rokovania o 18.57 hodine.)
Zmajkovičová, Renáta, podpredsedníčka NR SR (2014-03-27):
Ďakujem, pán minister. Ďalšiu otázku položil pán poslanec Juraj Blanár. Je identická s predchádzajúcou, tak predpokladám, že pán poslanec netrvá opäť na odpovedi. Ďalšiu otázku položila pani poslankyňa Magdaléna Vášáryová ministrovi kultúry Slovenskej republiky Marekovi Maďaričovi. Otázka znie: „Pán minister, podľa dostupných správ Slovenská národná knižnica mešká v projekte digitalizácie nášho národného dedičstva. Žiadam vás, aby ste mi odpovedali na otázku, akým spôsobom ministerstvo kultúry kontroluje proces digitalizácie Slovenskej národnej knižnice.“ Nech sa páči, pán minister.
Ľ. Kaník, minister práce, sociálnych vecí a rodiny SR: (2004-12-02):
Vážený pán poslanec, 1. januára nadobúda účinnosť zákon o náhradnom výživnom. Od uvedeného dátumu výkonná realizácia prechádza na odbory sociálnych vecí úradov práce, sociálnych vecí a rodiny. Napriek tomu, že ide o novú, nie veľmi jednoduchú agendu, odbory, príslušné odbory sú pripravované na uplatňovanie tohto zákona o náhradnom výživnom, a to aj bez navýšenia súčasného personálneho a materiálno-technického zabezpečenia. V ďalšom konaní v zmysle správneho konania o nárokoch na náhradné výživné agenda prechádza na úsek sociálnych vecí Ústredia práce, sociálnych vecí a rodiny. Napriek tomu, že pri praktickej aplikácii zákona sa dajú očakávať problémy, však ja som sa nikdy netajil s tým, že nepokladám tento zákon za dobrý zákon, ale tieto problémy, hoci aj vzniknú, budeme ich riešiť a mnohé nebudú vyplývať, alebo mnohé sa nedajú dopredu ním predísť, alebo vylúčiť. Sme a budeme pripravení na výkon tejto agendy v dostatočnom časovom priestore v rámci možností, samozrejme, s tým, že problémy, ktoré budú zákonite ako pri každej novej agende, budú sa priebežne riešiť. To je všetko. Ďakujem.
Petrák, Ľubomír, poslanec NR SR (2015-11-26):
Nemá podpredseda, takže dajte, prosím, hlasovať, teda nebudeme o týchto bodoch hlasovať. Ako ďalší som vystúpil v rozprave ja, kde som dal pozmeňujúci návrh, ktorý má 8 novelizačných bodov. Dajte, prosím, hlasovať o všetkých týchto bodoch spoločne.
Kollár, Boris, poslanec NR SR (2016-10-21):
Pán Matovič je na svoju osobu veľmi háklivý, úplne háklivý. Ale teraz, čo tu predviedol v pléne a na priamo došiel a povedal môjmu kolegovi Pčolinskému, že je debil, tak chcem odkázať Igorovi Matovičovi. Igor Matovič, pre debila je každý debil!
Tomáš, Erik, poslanec NR SR (2021-05-27):
Vážený pán predseda Kollár, ja neviem, kde ste vy prišli na to, že druhá vlna začala až v januári, to isté už povedal aj minister Krajniak pred pár dňami, tak neviem, či vy ste odborníci na pandémiu, alebo máme tu skutočných odborníkov, lebo v septembri sa začala druhá vlna a v septembri sa začali vymýšľať všetky rôzne opatrenia aj vrátane už čiastočných lockdownov, aj vrátane tej nezmyselnej atómovej zbrane pána Matoviča a podobne, takže tam sa už reagovalo na druhú vlnu. A to, čo sa stalo v januári, bolo len dôsledkom zlých rozhodnutí a fatálnych rozhodnutí vlády. Takže druhá vlna sa začala už na jeseň a vtedy tí ľudia od vás potrebovali pomoc. A nehovorím to ja, ale medzinárodné zdroje, Medzinárodný menový fond, ale aj domáce zdroje, Rada pre rozpočtovú zodpovednosť, Národná banka Slovenska, že tá finančná pomoc bola jedna z najslabších v Európskej únii. Len jeden príklad za všetky, my strana HLAS – sociálna demokracia sme navrhovali zvýšenie pandemickej OČR ešte v septembri, zmietli ste to, vládna koalícia, zo stola a potom ste s tým víťazoslávne prišli v apríli, aj to len na jeden mesiac. A ľudia tak prišli v priemere o 500 eur. Takže to, čo my kritizujeme, nie je to, že sa navyšujú nejaké výdavky, ktoré je potrebné minúť v tomto roku aj na sociálne účely, samozrejme, nikdy by sme to nekritizovali a nejde teda z našej strany o žiadnu schizofréniu, pretože my len hovoríme, že vy jednoducho neviete tie výdavky míňať alebo to tým ľuďom nedávate napriek tomu, že tá druhá vlna bola, resp. ich míňate na také sprostosti, ako 500 alebo pol miliardy na antigénové testy. Takže v tomto je podstata aspoň kritiky strany HLAS – sociálna demokracia.
Petrák, Ľubomír, poslanec NR SR (2015-11-26):
Ďalší pozmeňujúci návrh podala pani poslankyňa Nicholsonová, má tri body. Dajte o tomto pozmeňujúcim návrhu hlasovať, o všetkých troch bodoch spoločne.
Sulík, Richard, predseda NR SR (2010-08-10):
Pán Jarjabek, nech sa páči.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 144 prítomných, 142 za, zdržal sa 1, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca, uveďte hlasovanie.
Martvoň, Anton, poslanec NR SR (2015-11-18):
Ďakujem pekne. Pán poslanec Hlina, no, keďže ste sám priznali, že ste sa rozpočtu poriadne nevenovali, tak nebudem reagovať na tie časti, čo ste akože teda hovorili o tom rozpočte, keď ste sám povedali, že ste sa mu nevenovali. Zareagujem na to, čo ste povedali, že RTVS zbiera kadekoho z ulice. To neviem, ja mám pocit, že naposledy v relácii RTVS bol Figeľ, Bugár, tak ja neviem, či ich zozbierali z ulice alebo či váš predseda KDH je teda z nejakej ulice, ja neviem, ale predpokladám, že všetci sme kedysi začínali na ulici ako radoví lokálni politici, a potom sme sa prepracovali. No, ale, pán poslanec Hlina, ja som pochopil, že vám vadí, že vás tie televízie nevolajú ako, aby ste išli do tých diskusných relácií, ale to nie je celkom pravda. Ja pokiaľ viem, vás TA3 volala na jednu diskusnú reláciu v nedeľu, dokonca vám povedali, že si môžete vybrať tému, akú len chcete, len tam bola jedna podmienka, ktorú ste nechceli ani za pána akceptovať, a to, že vaša protistrana mal byť Martvoň. Čiže tak na jednej strane vám dajú priestor a ešte si môžete vybrať aj tému, čo ja som takú možnosť nemal, vy to odmietnete a tu sa nám idete sťažovať pol hodinu vo vašom vystúpení, že RTVS zbiera kadekoho z ulice a iné televízie taktiež. A naposledy tam bol, mám pocit, že Figeľ, Bugár. No tak keď ich považujete z ulice, no tak nech sa páči.
Fronc, Martin, poslanec NR SR (2015-03-17):
Ďakujem. Len jedno upresnenie. Pán kolega, zákon o športe bol pripravený kompletne pred viac ako desiatimi rokmi. Stačilo ho len oprášiť a upraviť. Generálny riaditeľ, ktorý na tom pracoval vtedy, Kosorín, je už nebohý, ale bol by iste rád, keby sa tu objavil. A preto to vtedy skončilo, z politických dôvodov sa nedostal, no ale ja si myslím, že toľko na ňom netreba robiť, treba ho vlastne len upraviť a dať tu, aby sme ho mali. A ja myslím, že je potrebný. Ďakujem.
Pčolinský, Peter, podpredseda NR SR (2022-12-06):
Kľudne pokračujte, pán poslanec.
M. Fronc, poslanec: (2009-10-28):
Návrh zákona bol doručený poslancom ako parlamentná tlač č. 1282. Predseda Národnej rady zaradil návrh zákona na program tejto schôdze a súčasne svojím rozhodnutím č. 1306 z 2. októbra tohto roku navrhol prideliť návrh zákona na prerokovanie výborom, určil gestorský výbor a lehoty na prerokovanie. Konštatujem, že návrh zákona spĺňa všetky náležitosti podľa rokovacieho poriadku Národnej rady podľa legislatívnych pravidiel na prerokovanie. S ohľadom na oprávnenia, ktoré pre mňa ako spravodajcu výboru vyplývajú odporúčam, aby Národná rada Slovenskej republiky po rozprave o návrhu zákona sa uzniesla na tom, že podľa § 73 ods. 3 písm. c) rokovacieho poriadku Národnej rady odporučí predmetný návrh zákona prerokovať v druhom čítaní. V prípade, že Národná rada Slovenskej republiky takto rozhodne, v súlade s návrhom predsedu Národnej rady odporúčam prideliť návrh zákona v druhom čítaní: ústavnoprávnemu výboru a Výboru Národnej rady pre vzdelanie, mládež, vedu a šport. Za gestorský výbor na základe návrhu predsedu Národnej rady odporúčam výbor pre vzdelanie, mládež, vedu a šport s tým, že výbory prerokujú predmetný návrh zákona v lehote do 30. novembra tohto roku a gestorský výbor do 1. decembra tohto roku. Pán podpredseda, skončil som svoju spravodajskú správu. Prosím, otvorte rozpravu.
V. Švidroň, poslanec: (2008-10-28):
Zoberme iný príklad. Maďarské dieťa by sa nemuselo dozvedieť čo je to nížina, pretože Východoslovenská nížina má v maďarčine iný názov, ale už, povedzme, pomenovanie, meno, priezvisko, Jesenský, bežne sa vyskytujúce v Maďarsku nebude deťom ani občanom maďarským znieť cudzo. A vôbec to nedávajú do súvisu s akousi jeseňou, ktorá je vyslovene ľubozvučný slovenský názov. Takže treba brať rovnaký meter aj na to, aj na to. A pokiaľ ide o kodifikovaný jazyk, tak je rozdiel, je kodifikovaný jazyk, ktorý je tými dokumentmi u jazykovedcov a najčastejšie na ministerstve kultúry zaregistrovaný a tak ďalej, a je iné v kodifikovanom jazyku učiť o cudzích pojmoch. Keď vám tie geografické pojmy sú cudzie slovenské, tak nech sa hovorí o nich ako o cudzích. To už som uviedol aj vo svojom prvom príspevku, že jednoducho toto život prináša. Ďakujem.
Laurenčík, Milan, podpredseda NR SR (2022-02-25):
Áno. Vyhlasujem teraz prestávku na rokovanie výborov do 18.30 h, ak dovtedy, ak dovtedy skončia výbory. (Prerušenie rokovania o 17.39 hodine.)
Hrnčiar, Andrej, podpredseda NR SR (2017-12-05):
Poslanec Mazurek.
Kremský, Peter, poslanec NR SR (2021-10-27):
Ďakujem, pán predsedajúci. Budeme najprv hlasovať o bodoch spoločnej správy č. 1 až 18, 20 až 32 a 34 spoločne s návrhom gestorského výboru schváliť.
Pellegrini, Peter, predseda NR SR (2024-02-06):
Pán poslanec Bartek
Kollár, Boris, predseda NR SR (2021-11-09):
Na faktické poznámky bude reagovať pani poslankyňa Sulanová. Nech sa páči, pani poslankyňa.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141 poslancov, za 87, proti 5, zdržalo sa 48, nehlasoval 1. Konštatujem, že sme uvedený návrh schválili a pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spravodajca.
Hatráková, Katarína, poslankyňa NR SR (2020-07-10):
Ja len na doplnenie tej argumentácie, Anka, ktorá zaznievala, ale možno, aj v tvojom príspevku, ale možno viac z opačného tábora, že, že právo ženy. Právo ženy slobodne sa rozhodnúť podstúpiť umelé ukončenie tehotenstva, že tento náš návrh práve limituje toto právo. Ja len by som doplnila, že, že z pohľadu práva je táto žena naozaj slobodná a rozhoduje sa slobodne. Psychologicky ale máme pred sebou ženu, ktorá ak zistí, že je neplánovane tehotná, tak v prvom rade sa vyplavia emócie – strach, smútok, napätie, úzkosť, bolesť, obavy. Takže ona prežíva vinu, hanbu, frustráciu, šok a toto je kokteil emócií, ktoré ovplyvňujú to, to vyššie rozhodovanie sa, teda vnímanie vlastnej slobody. A toto je proste psychologický fakt, to nie je ani konzervatívne, ani liberálne, to je proste tak. Čiže možno by stačilo naozaj sa obuť do topánok takej ženy, definovať si v prvom rade pojmy, vedieť, o kom hovoríme, a potom by sme možno sa ľahšie vedeli zamyslieť nad tým, čo je, či tu naozaj hovoríme o slobodnom rozhodnutí ženy. Ďakujem.
P. Paška, predseda NR SR: (2009-06-24):
(Hlasovanie.) 141 prítomných, 70 za, 46 proti, 23 sa zdržalo, 2 nehlasovali. Ani tento návrh sme neschválili. Ešte tam bol pán poslanec Mikloško. Nech sa páči.
Saková, Denisa, podpredsedníčka vlády a ministerka hospodárstva SR (2024-02-13):
Ďakujem veľmi pekne za slovo. Ja len, aby som vám vysvetlila, čo sa udialo. Ministerstvo hospodárstva v minulom roku za bývalých vlád dostalo oznámenie Komisie, aby mohlo určiť dočasný krízový a prechodný rámec pre opatrenia. Je to list, v ktorom sa jasne definujú podmienky, že môžme zvýšiť investičnú pomoc. A doslova a do písmena vám poviem, že sa bývalé vlády na to vykašľali. Preto je to dnes v skrátenom legislatívnom konaní, pretože takáto vyššia investičná pomoc môže byť len do konca roka 2026, a preto som si to dovolila dať v skrátenom legislatívnom konaní, aby sme mali čo najviac času, ak máme investorov, ktorých chceme v rámci tej oblasti, ako sme povedali, klimaticky neutrálneho hospodárstva podporovať, tak aby sme ich stihli do roku 2026 podporovať zvýšenou intenzitou. Nikto nehovorí o tom, že toto je nejaká stratégia celkového rozvoja hospodárstva. My len reagujeme a vyťahujeme zo skrine kostlivcov, ktoré dávame do platnosti, aby to Slovenská republika vedela čo najskôr využiť v rámci toho obdobia, ktoré nám vôbec európska skupina... Európska komisia dovolila. A čo sa týka prideľovania tých jednotlivých investičných pomocí, pán poslanec, ten postup kedykoľvek, ak prídete na poslanecký prieskum, vám predstavíme. Nemenili sme v ňom nič, ide to presne tým istým spôsobom, ako to riešili bývalé vlády, ide to podľa zákona a jednoducho tie žiadosti sú posudzované podľa jednotlivých pravidiel, podľa presne daného vzorca, akým sa to má riešiť. A hovorím, transparentnosť, pokiaľ máte vždy záujem prísť na poslanecký prieskum, určite budete vítaní. Ďakujem veľmi pekne.
Laššáková, Jana, podpredsedníčka NR SR (2013-06-04):
Nech sa páči, pán poslanec Novotný. (Ruch v sále a reakcie z pléna.) Poprosím vás, nerobme, naozaj. Máme hlasovať, buďme pokojní. Nech sa páči, pán poslanec Novotný.
Kresák, Peter, poslanec NR SR (2017-04-06):
Ďakujem pekne. Pani kolegyňa, priznám sa, ja som ani, už ani nečakal, že v takúto skorú rannú hodinu budem mať možnosť počuť, ja to poviem za seba, veľmi triezvy názor, ktorý absolútne koleduje s mojím pohľadom na túto problematiku. Na rozdiel od vás som právnik, nie som odborník v sociálnej oblasti, ale aj keď sa ma médiá snažili, čo mi tiež veľmi vadilo, v ostatné dni dotlačiť k čierno-bielemu videniu tohto problému, vždy som sa snažil odpovedať z môjho pohľadu právnika. A ten môj pohľad hovorí, že nedajú sa vidieť veci čierno-biele a že sám som zmätený z tých protichodných vyhlásení, ktoré som počúval za ostatné mesiace, musím povedať. Takže oceňujem vaše stanovisko, absolútne súhlasím s tým, čo ste povedali, a priznám sa, potešilo ma aj to, že vy ako odborníčka ste vlastne vyslovili tie moje vnútorné pochybnosti. Pretože aj dnes vlastne celú túto noc sme počúvali strašne veľa vyjadrení, ktoré podľa môjho názoru boli buď osobnými urážkami, boli možno iba myšlienkami, ktoré hádzali otvorené otázky, ale na základe tohto sa nedá skutočne konať tak, ako sa to dnes navrhuje. Ďakujem pekne.
Pčolinský, Peter, poslanec NR SR (2017-09-11):
Ďakujem pekne. Ja si myslím, že myšlienka výboru, vyšetrovacieho výboru nie je zlá, pretože vzhľadom na to, jak si spomínal tú kauzu s eurofondami, tak mali sme tú mediálne vyhlásenia strany SMER, ktorá hovorila, že je to problém SNS. Na druhej strane boli vyjadrenia SNS, ktorá hovorila, že v podstate sú za tým nejakí ľudia SMER-u. Čiže v tejto situácii by bolo možno naozaj veľmi žiaduce, to poviem, žiaduce, aby bolo takéto vyšetrovanie verejné vo výbore, kde by ľudia mohli vidieť, aká je realita. Lebo momentálne je stav asi taký, že máme tu o chvíľu novú ministerku školstva, na všetko sa zabudne, lebo však vymenili sme ministra. Čiže takýto vyšetrovací výbor, ja si myslím, že v takýchto vypuklých kauzách má zmysel nejaký. Ďakujem.
P. Paška, predseda NR SR: (2007-05-10):
S faktickými poznámkami na vaše vystúpenie – pani poslankyňa Žitňanská a pán poslanec Frešo. Končím ... Ešte aj pán poslanec Fronc. Končím možnosť prihlásiť sa s faktickou poznámkou. Nech sa páči, pani poslankyňa.
Ferenčák, Ján, poslanec NR SR (2020-04-28):
A ja ďakujem tiež kolegovi, že poukázal na jednu, by som povedal, disproporciu, ktorá je v rámci Slovenska, že máme regióny, ktoré nazývame aj zaostalé, alebo najmenej rozvinuté. Nie je to len tak povedané, pretože je to na základe počtu nezamestnaných, kde prevyšuje určitý koeficient. Tento počet sa nám zvýšil, ako povedal, z 12 na 20 a treba povedať, možno pri súčasných podmienkach sa nám zvýši ešte ďalej. Najviac týchto regiónov leží na východnom Slovensku. Je to Prešovský a Košický kraj. Dá sa povedať, sú to najľudnatejšie kraje, a kde dochádza práve k zaostávaniu týchto regiónov. Takisto vítam ambíciu vlády, ktorá v programovom vyhlásení hovorí, že podstatné zvýšenie motivácie obyvateľov zostať v regióne a zabránenie vysídľovania regiónov a že vytvorí zvýhodnené podmienky pre podnikateľov v zaostalých a vysídľujúcich sa regiónoch, aby tam zostali. Viete, že zákon o najmenej rozvinutých okresoch bol prijatý a platí, ale platí len do konca roka. To znamená v tomto, v tomto zmysle boli kreované, ako to bolo spomínané predchádzajúcou kolegyňou, že sa tam dávali tie peniaze na, v rámci regionálneho príspevku a tak ďalej a tak ďalej, aj keď nepozná podstatu veci rozdeľovania, ale tvrdiť môže niečo, ale nie je to popravde. Treba povedať, že mechanizmus podpory musí byť, pretože, by som povedal, bez pozitívnej diskriminácie tieto okresy nie sú schopné sa vyrovnať rozvinutým okresom, a tu treba povedať, že je síce len deklaratórne povedané programové vyhlásenie, že niečo také dôjde, ale nie sú dané, žiaden krok, ktorý by tomu nasvedčoval, a treba povedať, že tento zákon platí len do konca roka, a treba veľmi rýchlo a efektívne konať tak, aby bol nastavený nový mechanizmus pozitívnej diskriminácie okresov, ktoré budú mať problém s nezamestnanosťou, s vlastným rozvojom, s vyľudňovaním a tak ďalej a tak ďalej. Je to veľká ambícia, určite všetci ju vítame, podporíme, len chce to niečo konkrétne, hmatateľné a potom povieme k tomu aj náš postoj. Ďakujem pekne.
Kmec, Stanislav, poslanec NR SR (2016-09-13):
Ďakujem. Pani poslankyňa, sme v Národnej rade, v rokovacej sále a stále spomínate jednu politickú stranu a jedno meno Andrej Danko. Nedávno jeden politológ vo večernej relácii povedal: „Andrej Danko je najpopulárnejší politik podľa prieskumu.“ A tu to je pre opozíciu voda na mlyn a tu je odozva. Vás nezaujíma rokovací poriadok, ale tento prieskum. Ďakujem.
Mizík, Stanislav, poslanec NR SR (2019-10-28):
Ďakujem za slovo. Pán Dostál, hlas ľudu, hlas boží, častokrát znie takto: Prieskumy verejnej mienky sú v našich slovenských pomeroch častokrát nie prieskumom, ale ovplyvňovaním verejnej mienky. Pre vás by bolo asi najvýhodnejšie, aby ste masírovali verejnú mienku až do dňa volieb. Každý aspoň trošku rozhľadený človek, nemusí to byť politológ, dobre vie, aké finty, aké čáry-máry sa dajú robiť s tzv. prieskumami. Hovoríte o nejakom slobodnom šírení informácií. Podľa skúseností – nielen mojich – mnohé prieskumy verejnej mienky nie sú slobodné šírenie informácií, ale mediálnou manipuláciou s cieľom ovplyvniť nálady voličov a nasmerovať ich na budúce volebné kroky. A k tomu intervalu spoľahlivosti toľko. Pri strane, ktorá má cirka okolo 17 %, interval dva-tri percentá plus-mínus nezamáva s postupom do parlamentu. Ale umelé zníženie percent strane, čo má cirka okolo 6 %, môže narobiť veľmi zle a volič sa nakoniec rozhodne tak, že ju voliť nebude. A koniec koncov aj sám ste priznal, že sú agentúry, čo si vycucajú výsledky z prsta. A tie tzv. seriózne agentúry, ktoré ste spomínali, tiež narobili kiksov až-až. Môj dojem je, že ste predviedli iba obyčajnú slovnú ekvilibristiku. A na dojem ešte právo mám. No a v tejto debate som nečakal montovanie hybridnej vojny, Ruska či cestovných kancelárií od vás a od vášho kolegu. A okrem toho, čo máte proti Kamerunu? Majú dobrých fotbalistov. Ďakujem za slovo.
Sárközy, Irén, poslankyňa NR SR (2017-03-21):
Ďakujem pekne za slovo, pán predseda. Vážené pani poslankyne, vážení páni poslanci, dovoľte mi, aby som aj prečítala pozmeňujúci návrh k tomuto návrhu. Pozmeňujúci návrh podávam spolu s kolegyňou Edit Pfundtner a s kolegom Petrom Antalom. Pozmeňujúci návrh znie tak: Vládny návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, sa mení a dopĺňa takto: 1. V čl. I v bode 2 v § 6 ods. 2 písm. a) a v bode 3 § 6 písm. b) sa slová „75 % zo sumy“ nahrádzajú slovom „sumu“ a slovo „platné“ sa nahrádza slovom „platnú“. Dovoľte mi krátke odôvodnenie. Navrhujeme, aby sa zvýšila hranica príjmu zo zárobkovej činnosti uchádzača o zamestnanie, ktorú môže vykonávať na základe dohody o práci vykonávanej mimo pracovného pomeru alebo zmluvy o výkone osobnej asistencie, zo súčasných 75 % sumy životného minima pre jednu plnoletú osobu, aktuálne je to suma 148 eur 57 centov, na úroveň sumy životného minima pre jednu plnoletú osobu, aktuálne suma 198 eur aj 9 centov. Predmetná úprava sa navrhuje z dôvodu, že suma životného minima sa od roku 2013 nemenila na rozdiel od výšky minimálnej mzdy, čím nebola zabezpečená pravidelná valorizácia maximálnej výšky príjmu z možnej zárobkovej činnosti uchádzača o zamestnanie. Ďalej. V čl. I bode 52 v § 72 aa) ods. 1 sa na konci pripája táto veta: „Uchádzač o zamestnanie môže vykonávať zárobkovú činnosť podľa prvej vety, ak mesačná mzda alebo odmena za jej vykonávanie nepresiahne v úhrne sumu životného minima pre jednu plnoletú fyzickú...“ (Prerušenie vystúpenia predsedajúcim.)
Paška, Pavol, predseda NR SR (2014-09-10):
Pán predseda Madej.
Žiga, Peter, podpredseda NR SR (2024-05-14):
Ďalšou vystupujúcou v rozprave je pani poslankyňa Kleinert.
P. Hrušovský, podpredseda NR SR: (2001-09-11):
Pani poslankyňa Kolláriková. M. Kolláriková, poslankyňa: Ďakujem. Pán minister, podľa § 89 rokovacieho poriadku skrátené legislatívne konanie, ináč to povedala aj kolegyňa pani poslankyňa, ja na ňu, samozrejme, musím reagovať, sa koná z dôvodu mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody. Pani predrečníčka správne povedala, že nič také nehrozí. Prerokúvanie týchto návrhov zákonov v normálnom rokovacom čase by nespôsobilo ohrozenie bezpečnosti nášho štátu, ani nijakú živelnú pohromu. Čo je ohrozené, tak to je len súdržnosť tejto koalície, ktorá je podmienená požiadavkou Strany maďarskej koalície, aby prijatie zákonov týkajúcich sa reformy verejnej správy bolo skončené 30. septembra. Vážení predstavitelia koalície, mali ste tri roky na to, aby ste pripravili na odbornej úrovni návrhy zákonov týkajúce sa reformy verejnej správy. Pri prerokúvaní dvoch zákonov, ktorými boli verejná správa, teda samospráva vyšších územných celkov a voľby do týchto vyšších územných celkov, sme vás na to upozorňovali. Jednoducho vy ste to odmietali a zrazu, ak je pritvrdená požiadavka SMK, tak už do tridsiateho chcete stihnúť tieto návrhy zákonov prerokovať. A ja sa pýtam: Aká bude kvalita takýchto návrhov, keď v priebehu troch rokov ste to neboli schopní realizovať a zrazu za pár dní to chcete zrealizovať... (Zaznel zvuk časomiery.)
Hrnčiar, Andrej, podpredseda NR SR (2017-05-16):
Ďakujem. Takže poprosím, poprosím vás, kľud v rokovacej sále. (Ruch v sále.) Páni poslanci, poprosím vás, kľud v rokovacej sále. Máte možnosť diskutovať mimo rokovacej sály. O záverečné slovo požiadal pán minister zahraničných vecí pán Lajčák. Nech sa páči, pán minister, máte slovo. Poprosím vás o kľud v rokovacej sále, aby pán minister mal nerušený priestor. (Pokračovanie zlúčenej rozpravy o Správe o priebehu a výsledkoch predsedníctva Slovenskej republiky v Rade Európskej únie , tlač 478, o Výročnej správe o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie , tlač 449, a o Správe o plnení úloh zahraničnej a európskej politiky Slovenskej republiky v roku 2016 a jej zameranie na rok 2017 , tlač 450.)
Pellegrini, Peter, predseda NR SR (2015-04-22):
Pán poslanec Martvoň.
Bagačka, Michal, poslanec NR SR (2014-05-14):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Glváč, Martin, podpredseda NR SR (2019-09-13):
Pani poslankyňa Milanová.
Danko, Andrej, predseda NR SR (2017-09-13):
Pán poslanec Dostál, 11:56 hod., nech sa páči. Ako vás poznám, to bude dlhšie. (Reakcia z pléna.) Urobíme všeobecný konsenzus, že pokračujeme, aby ste mali komfort o 14.00 hod.? Ak je všeobecný súhlas, ďakujem, prajem dobrú chuť a dovolím si teda vám navrhnúť absolútny komfort o 14.00 hod. Dobre? Pekný deň, dobrú chuť ešte. (Prerušenie rokovania o 11.56 hodine.) (Pokračovanie rokovania o 14.00 hodine.)
Pellegrini Peter, predseda NR SR (2015-04-22):
Prezentujeme sa a hlasujeme o druhom návrhu uznesenia pána poslanca Kollára, ktorý má štyri body. (Hlasovanie.) Prítomných 117 poslancov, za hlasovalo 26, proti bol 1, zdržalo sa 87 poslancov, nehlasovali 3. Ani tento návrh sme neschválili. Pani poslankyne, páni, ďakujem pekne, pani spravodajkyňa. Panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona, tlač 1490, prerokovali dnes o 14.00 hodine. Je všeobecný súhlas? (Reakcie z pléna.) Nie je všeobecný súhlas. Prosím prezentujme sa hlasujeme o mojom návrhu, aby sme v druhom čítaní pokračovali dnes o 14.00 hodine po prerokovaní tohto návrhu vo výboroch. (Hlasovanie.) Prítomných 118 poslancov, za hlasovalo 100, zdržalo sa 13, nehlasovali 5. Konštatujem, že sme schválili návrh, aby sme o tlači 1490 pokračovali v druhom čítaní rokovaním dnes o 14.00 hodine. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať, tak ako sme si to určili. Viem, že sú tu dvaja predsedovia výborov, dotknutých výborov a nie som si istý, či je tu pán predseda Hudacký. Je tu pán predseda Hudacký? Lebo nie je ospravedlnený. Tak potom poprosím, v Bruseli je. Tak pán podpredseda Kondrót potom zvolá výbor. A chcem ale potom poprosiť, naozaj, ak je aj pán poslanec na služobnej ceste, bolo by dobré, keby to bolo uvedené, lebo je uvedený len pán poslanec Hrušovský na služobnej ceste. Ďakujem. Nech sa páči, pán poslanec Hlina.
Jakab, Július, poslanec NR SR (2023-11-22):
Ďakujem. Nie som tu expert na zdravotníctvo a vychádzam hlavne zo skúseností toho, že som tri a pol roka riadil úrad vlády a s ministerstvom zdravotníctva sme prichádzali do kontaktu v podstate dennodenne. A veľmi počúvam aj rozpravu, ktorá bola aj včera, ktorá začala vlastne aj dnes k tomuto zákonu. Viacerí ľudia vystúpili s rôznymi argumentmi a moja základná otázka je, že pokiaľ je mojou prioritou pacient, tak urobím všetko preto, aby sa mal lepšie. Včera pri dôchodcoch sme počuli, pri zákone o dôchodkoch, že generálny riaditeľ Sociálnej poisťovne povedal, že sa nedajú vyplatiť dôchodky, tak sa nedajú a hotovo, vybavené. My máme byť ticho, pretože to bol nominant SME RODINA, s ktorým sme boli, s ktorými sme boli vo vláde. Na zdravotníckom výbore boli nejakí experti, ktorí hovorili, že rok je príliš veľa, že do pol roka by to vedeli urobiť. Ale pani ministerka to robí na rok. Termín by sa možno aj dal stihnúť, no možno postupne začať s diagnózami. Nie, proste potrebujeme to posunúť o rok. Počuli sme, že poisťovne by možno aj chceli, ale nie je systém, pričom poisťovne sú držiteľmi peňazí, ktoré poslali nemocniciam. Čiže nepochybujem o tom, že poisťovne s nemocnicami by sa veľmi rýchlo na systéme dohodli, pretože obom v tomto partnerskom vzťahu ide hlavne o peniaze, ktoré dostávajú za výkony. Viem, že niekedy je jednoduchšie pristúpiť na argumenty, ako sa niečo nedá, ako sa niečo nestíha a veľmi často je nepríjemné robiť ťažké veci, vyhrnúť si rukávy a zamakať. Ale pokiaľ je pre mňa človek, a v tomto prípade pacient, na prvom mieste, aby netrpel, aby mal garantovanú operáciu, aby mohol ísť na výkon, tak podľa mňa to za to stojí, pani ministerka, aby ste zamakali a aby ste skúsili z toho vytlačiť aj nemožné. Ďakujem pekne.
V. Tomanová, ministerka práce, sociálnych vecí a rodiny SR: (2009-02-03):
Vláda, verejní činitelia, štátne inštitúcie, ale i samotní občania musia, žiaľ, prejsť do úsporného režimu, musíme byť skromnejší, ale zároveň solidárnejší navzájom. Musíme viac myslieť na budúcnosť a nesmieme sa nechať unášať pretrvávajúcim pocitom úspechu dnešného materiálneho blaha. Oveľa viac ako kedykoľvek predtým potrebuje spoločnosť solidaritu, súdržnosť a to platí nielen z hľadiska našej krajiny, ale aj v rámci Európskej únie. Konanie na vlastnú päsť nikomu nepomôže, lebo je to kríza globálna, nie lokálna ani miestna. Riešenie mimoriadnej situácie si vyžaduje dialóg medzi všetkými sociálnymi partnermi, medzi vládou, medzi zamestnávateľmi, zástupcami zamestnancov a je potrebné vytvoriť priestor na aktívny dialóg. Tento priestor vytvára Rada pre hospodársku krízu, ktorá zasadá pod vedením predsedu vlády. Jej závery, vecné opatrenia, sa premietajú nielen do legislatívnych opatrení, ale aj do vecných opatrení jednotlivých ekonomických rezortov. Niektoré opatrenia majú, samozrejme, systémový charakter, iné znamenajú len dočasný, prechodný krok, ktorým je možné minimalizovať riziká, ktoré nás ohrozujú spoza hraníc. Rezort práce v krízovej situácii má na prvom mieste pomoc pre ľudí, ktorí vypadnú z pracovného aktívneho života. Sociálna sieť je nesmierne dôležitá, a to z hľadiska bezprostrednej podpory, ale aj podpory rekvalifikácie, vzdelávanie zamestnancov. Nastupuje tu aj Európsky sociálny fond a tiež refundácia časti nákladov zamestnávateľov na pracovnú silu. Rezort práce aktívne koná v rozsahu najmä zákona o službách zamestnanosti. A preto vzhľadom na zhoršujúcu sa ekonomickú situáciu v dôsledku radikalizácie prejavov globálnej finančnej a hospodárskej krízy hľadali sme všetky dostupné nástroje hospodárskej politiky a jej súčastí – politiky zamestnanosti, politiky trhu práce, a to najmä na zabránenie devastačných dopadov tejto krízy. Situácia si vyžaduje okamžité riešenia, ktoré majú prispieť k udržaniu zamestnanosti na existujúcich pracovných miestach a k podpore vytvorenia nových pracovných miest s cieľom zabrániť rozsiahlym finančným stratám v hospodárstve Slovenskej republiky a zhoršeniu sociálnej situácie obyvateľstva Slovenskej republiky. Z dôvodu, že hrozia štátu hospodárske škody značného rozsahu v súvislosti s prebiehajúcou globálnou ekonomickou krízou, je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Ďakujem za pozornosť.
Glváč, Martin, podpredseda NR SR (2018-05-29):
Pán poslanec Mazurek.
Žiga, Peter, podpredseda NR SR (2024-01-09):
Pán poslanec František Majerský.
Pčolinský, Peter, podpredseda NR SR (2022-11-29):
Ďakujem pekne. Vyhlasujem rozpravu za skončenú. Chce zaujať stanovisko navrhovateľka? Nie. Pani spravodajkyňa, termín hlasovania zajtra o 11.00 h. Ďakujem pekne. Prerušujem rokovanie o tomto bode programu a prerušujem, ukončujem tento rokovací deň a pokračovať budeme zajtra o 9.00 h v zmysle schváleného programu. (Prerušenie rokovania o 19.21 hodine.) 111
Laurenčík, Milan, podpredseda NR SR (2021-09-30):
Prosím, kľud v sále!
Mazurek, Milan, poslanec NR SR (2021-09-22):
Miro, úplne bravúrne vystúpenie, ktorým si podotkol to najzávažnejšie z obsahu tohto návrhu zákona, ktorý má aj ďalšie tematiky. Ale to je práve skutočnosť, že my predsa musíme chcieť chrániť naše deti. A kto je práve pre deti najnebezpečnejší? No pedofili, aby s nimi neprišli do kontaktu, aby sa pedofília neospravedlňovala, aby takéto veci neboli propagované, aby deti s týmito ideológiami neprichádzali do kontaktu, aby neboli vystavované rôznym formám sexuálnych deviácií a prehnanej sexuality, násilia, krvilačnosti a podobných záležitostí, ktoré môžu mať negatívny vplyv na ich vývin. Čo je na tomto zákone zlé? Presne ako si sa pýtal. Toto vadí len ľuďom, ktorí sú presvedčení o tom, že propagovať homosexualitu, pedofíliu, gender agendu a tak ďalej malým deťom je správne. Toto vadí len im. Len oni ti to nepovedia na rovinu, že by najradšej deti na základných, stredných a častokrát aj v malých škôlkach, že by tieto deti vystavili prednáškam, ako je to v Anglicku bežné, nejakých tých transvestitov, ktorí im hovoria rozprávky o pohlavne neutrálnych jeleňoch a podobné blbiny. Oni ti to nepovedia na rovinu, ale v skutočnosti sú presvedčení, že je to okej, že je to fajn a že by sa to malo diať. A z toho dôvodu obracajú pri tomto zákone jeho obsah tak, aby ho predstavili ako akýsi útok na LGBT komunitu. Veď čo si kto robí vo svojej spálni, je jeho vlastný problém, nikto mu tam nelezie a verím tomu, že ani nechce liezť, ale každopádne nie je predsa nič zlé na tom, ak deti ušetríme tejto veci, dokiaľ nemajú osemnásť rokov. To je celé. Komu toto vadí, v skutočnosti chce, aby deti boli vystavené týmto veciam, len sa to bojí a hanbí priznať.
T. Lebocký, poslanec: (2008-07-03):
Najskôr však budeme hlasovať o bodoch spoločnej správy okrem bodov 11 a 12, ktoré boli v rámci rozpravy vyňaté na osobitné hlasovanie pánom poslancom Džurinom. Dajte, prosím, hlasovať o bodoch spoločnej správy č. 1 až 7, 9, 13, 14, 15, 18, 19, 20, 22, 23, 26, 28, 30, 31, 32, 34, 36 a 37 spoločne s návrhom gestorského výboru uvedené body schváliť. Dajte, prosím, hlasovať.
Dostál, Ondrej, poslanec NR SR (2016-05-19):
Vážený pán predsedajúci, vážené kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako určený spravodajca poverený ústavnoprávnym výborom. Predmetný návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor, s tým, aby gestorský výbor prerokoval návrh zákona v druhom čítaní do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Cieľom predloženého návrhu je zrušiť povinné vedenie rezervného fondu v obchodných spoločnostiach. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle už citovaného rozhodnutia predsedu Národnej rady. Pán podpredseda, otvorte, prosím, rozpravu.
Bugár, Béla, podpredseda NR SR (2018-11-27):
Na vystúpenie pána poslanca s faktickými poznámkami dvaja. Pán poslanec Mizík.
J. Halecký, poslanec: (2008-10-29):
V tomto zákone ešte vidím ten prínos, že je tu vyššia previazanosť zdravotnej a sociálnej starostlivosti pri poskytovaní týchto sociálnych služieb, takže toto je jedna tiež z výhod. A nakoniec je zabezpečený aj prístup k finančným náležitostiam pri subjektoch, ktoré poskytujú sociálne služby vo väčšom rozsahu ako predtým. Ďakujem.
Hrnčiar, Andrej, podpredseda NR SR (2016-09-14):
Pán poslanec Žarnay.
Přidal, Alojz, poslanec NR SR (2014-10-30):
Pán kolega Poliačik, je to na mne, alebo nie je to na mne a ja sa vôbec nepozerám na tie ženy cez prsty, pretože podľa mňa sa ani na ne cez prsty pozerať nedá, pretože pán riaditeľ, generálny, si ich vymyslel, respektíve vymysleli ich tí, ktorí tam pracujú v nejakom odbore komunikácia. Mne ide o tie ženy. Jednoducho tá žena, ktorá je na materskej, keby jej pán riaditeľ dal plat slušný, blížiaci sa k priemernému platu, tak by si nemusela ísť privyrábať, lebo by mala 65 % z toho priemerného platu a som presvedčený, že pán riaditeľ má plat porovnateľný s generálnym riaditeľom Tesca v iných krajinách a jednoducho je mi smutno z pána generálneho riaditeľa, no ale, to už je život.
A. Belousovová, podpredsedníčka NR SR: (2008-10-21):
(Hlasovanie.) Prítomných 125 poslancov, 74 za, 51 proti. Konštatujem, že Národná rada Slovenskej republiky vyslovila súhlas s prerokovaním tohto vládneho návrhu zákona v skrátenom legislatívnom konaní. Ďalej budeme pokračovať na základe schváleného programu prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 818 a návrh na jeho pridelenie na prerokovanie výborom máte v rozhodnutí č. 830. Predtým, ako odovzdám slovo pánovi ministrovi Počiatkovi, ktorý uvedie tento návrh zákona (ruch v sále), poprosím panie poslankyne a pánov poslancov, ktorých nezaujíma tento bod rokovania, aby nediskutovali medzi sebou v rokovacej sále a opustili rokovaciu sálu. Ešte raz poprosím, páni poslanci a panie poslankyne, nediskutujte v rokovacej sále medzi sebou. Ak si potrebujete niečo vydiskutovať, prosím, mimo rokovacej sály. Pozrite sa, je to aj váš čas. Ja si myslím, že Národná rada je dostatočne dôstojné miesto, aby ste rešpektovali. Ešte raz hovorím a posledný, lebo vyhlásim prestávku. Kto chce rokovať medzi sebou a diskutovať, nech ide mimo rokovaciu sálu. (Ruch v sále.) Treba to niekomu ešte zopakovať? Potom sa naozaj nemôžete diviť, akú má váhu Národná rada vo verejnosti. Takže poprosím o ticho v rokovacej sále, slovo má pán minister Počiatek, ktorý uvedie vládny návrh zákona. Nech sa páči, pán minister, máte slovo.
Paška, Pavol, predseda NR SR (2012-11-29):
Ďakujem pekne. Prerušujem rozpravu a vyhlasujem obedňajšiu prestávku, budeme pokračovať v rokovaní o 14.00 hodine pravidelným bodom programu, ktorým je hodina otázok, a potom od 15.00 hodiny budeme pokračovať v prerušenej rozprave. (Prerušenie rokovania o 12.00 hodine.) (Pokračovanie rokovania o 14.00 hodine.)
Klus, Martin, poslanec NR SR (2018-12-03):
Ďakujem veľmi pekne. No ja rešpektujem, že máte iný názor ako ja, kolegovia Mazurek a Mizík, k tejto téme. A rešpektoval by som aj vaše plamenné výroky na túto tému vždy, pokiaľ ide o Spojené štáty americké alebo Izrael. Ale zároveň by som vám rád pripomenul. že napríklad aj na Donbase umierajú civilisti a tiež úplne nevinní ľudia, a tam som vás nepočul hovoriť o ruských dovolenkároch, ktorí tam prichádzajú s technikou vraždiť nevinných ľudí. Takže chcelo by to trošku väčšiu mieru vyváženosti a možno aj konzistentnosti vo vašich názoroch.
Blaha, Ľuboš, podpredseda NR SR (2023-12-14):
Ďakujem pekne, pani podpredsedníčka vlády. Chcem upozorniť, že poslanec, ktorý položil otázku, sa môže prihlásiť s doplňujúcou otázkou v rozsahu dvoch minút len počas vystúpenia podpredsedníčky vlády, ktorá zastupuje predsedu vlády, členov vlády a generálneho prokurátora, na hlasovacom zariadení, a to zvolením možnosti podať doplňujúcu otázku. Prosím, pani podpredsedníčka, aby ste v limite 15 minút odpovedali na otázky adresované predsedovi vlády. Prvá otázka je od pána poslanca Jozefa Pročka a znie: „Pán premiér, tvrdíte, že keď zvýšite odvod do zdravotnej poisťovne o jedno percento, odnesú si to zamestnávatelia a bežný človek to nepocíti. Každý súdny človek však vie, že to spôsobí spomalenie rastu miezd, a v konečnom dôsledku si to len zamestnanec aj zaplatí, nehovoriac o živnostníkoch a SZČO. Pripadá vám morálne siahať ľuďom na mzdy v dobe, kedy má Slovensko jednu z najvyšších inflácií z okolitých krajín?“ Nech sa páči, pani podpredsedníčka, máte slovo.
Jurinová, Erika, podpredsedníčka NR SR (2013-02-05):
Ďakujem pekne, pán poslanec. Otváram rozpravu. Do rozpravy som dostala tieto písomné prihlášky: za klub KDH je prihlásený pán poslanec Pavol Zajac a ďalej sa do rozpravy prihlásil pán poslanec Miroslav Beblavý z klubu SDKÚ – DS. Dávam slovo pánovi poslancovi Zajacovi.
Kuffa, Filip, poslanec NR SR (2021-07-01):
Ďakujem za slovo. Včera to bol ešte návrh zákona, ktorý do druhého čítania tu podporil každý prítomný, ktorý hlasoval. V dôvodovej správe sa písalo, že tento návrh zákona má za cieľ alebo teda rieši nové opatrenia pre cestovné kancelárie a má za cieľ poskytnúť finančnú pomoc alebo teda návratné finančné príspevky do cestovného ruchu, aby im pomohol preklenúť nepriaznivú situáciu. Dnešnými pozmeňujúcimi návrhmi, ktoré ste tam pichli, ste z tohto zákona spravili v podstate nepodporiteľnú vec, keď ste tam šermovali očkovacími lotériami, očkovacími prémiami, heslami ako: „Zaočkuj svojho dedka, zaočkuj svoju babku“. Informácie o tom, o tej lotérii tu boli v podstate už včera a viete, čo napísali lekári? „Na lotériu má a na platy lekárov nemajú pre doktorov. Keď sa tak budú správať, tak im za chvíľu nebude mať ani kto očkovať.“ A preto ak tieto pozmeňujúce návrhy prejdú, tak v podstate pre nás je tento návrh zákona absolútne nepodporiteľný.
Bittó Cigániková, Jana, poslankyňa NR SR (2021-06-22):
Ďakujem veľmi pekne. Ja chcem len krátko pochváliť ministerstvo za tento zámer, za tento nápad a návrh. Myslím si, že Health Technology Assessment v zahraničí sa teší naozaj veľkému úžitku v zmysle toho, že pokiaľ my ako politici stojíme pred ťažkým rozhodnutím, lebo v zdravotníctve to nikdy nie sú ľahké rozhodnutia, pred ťažkým rozhodnutím, kde máme obmedzené množstvo peňazí, obmedzené zdroje a my sa musíme rozhodnúť, čo s tými zdrojmi, či ich dáme sestrám na vyššie platy, či ich dáme na, na nákup prístrojov alebo na liečbu, a keď na liečbu, tak komu, onkologickým pacientom, iným pacientom, jednoducho vždy je to veľmi citlivá otázka, pretože ide o životy a o konkrétne ľudské príbehy. A preto oceňujem, že minister zdravotníctva sa pokúša do tohto rozhodovania vniesť trochu čísel, trochu ratia v podobe tohoto Inštitútu pre zdravotnícke technológie. Musím povedať, že za mňa ten koncept, ktorý je tu navrhnutý, chce ešte nejaké doladenie, najmä v tom, že musí byť oveľa väčší tlak na, na tú medicínsko-ekonomickú časť. To znamená, aby sme v rámci toho rozhodovania Health Technology Assessmentu, aby sme vedeli povedať presne to, kde tie zdroje sa lepšie investujú, kde to bude mať nakoniec väčší prínos pre občanov, a trošku aby sme vedeli očistiť od politiky tieto rozhodnutia. Sú tam aj ďalšie kroky, ktoré, ktoré si viem predstaviť, že by zlepšili tento inštitút ako taký. Napríklad určite by som nedávala percento z poistného len tak, bez ohľadu na výsledky tejto inštitúcie, ale naviazala by som to na konkrétny prínos, napr. na konkrétny počet nejakých rozhodnutí a konaní. Určite by som zahrnula do toho procesu rozhodovania všetky moduly, tak ako je to v zahraničí, teda všetkých 9 modulov, nielen tie, ktoré sa spomínajú v návrhu zákona. Ale to, čo je potrebné povedať, ja veľmi pekne ďakujem ministerstvu v tomto smere za konštruktívnu diskusiu a za prísľub, že sa o týchto veciach budeme baviť a že sú teda prípustní aj ďalším pozmeňujúcim návrhom, ktorý, ktoré teda týmto avizujem, a pozývam aj kolegov z ktoréhokoľvek klubu, pokiaľ majú k tejto naozaj čisto odbornej téme nejaké návrhy, nápady, myšlienky, nech sa páči, poďme kľudne do toho spolu. Určite budem o tom diskutovať na ministerstve, takže pozývam aj ostatných kolegov. Budem rada, ak z tohoto vo výsledku bude naozaj jeden kvalitný návrh zákona, pretože Health Technology Assessment alebo Inštitút zdravotníckych technológií, tak ako ho poznáme v zahraničí, je jeden výborný a prínosný inštitút. Ďakujem veľmi pekne.